CELEX: 62015TN0675
Language: et
Date: 2015-11-20 00:00:00
Title: Kohtuasi T-675/15: 20. novembril 2015 esitatud hagi – Shanxi Taigang Stainless Steel versus komisjon

1.2.2016   
            
            
               ET
            
            
               Euroopa Liidu Teataja
            
            
               C 38/65
            
         20. novembril 2015 esitatud hagi – Shanxi Taigang Stainless Steel versus komisjon
   (Kohtuasi T-675/15)
   (2016/C 038/88)
   Kohtumenetluse keel: inglise
   
      Pooled
   
   
      Hageja: Shanxi Taigang Stainless Steel Co. Ltd (Taiyuan, Hiina) (esindajad: barrister F. Carlin ja advokaat N. Niejahr)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 26. augusti 2015. aasta rakendusmäärus (EL) 2015/1429, millega kehtestatakse lõplik dumpinguvastane tollimaks Hiina Rahvavabariigist ja Taiwanist pärit roostevabast terasest külmvaltsitud lehtmaterjali impordi suhtes (ELT 2015 L 224, lk 10), osas, milles see kehtestab hagejale dumpinguvastase tollimaksu ekspordilt ja näeb ette selliselt ekspordilt ajutiste dumpinguvastaste tollimaksude kogumise; ja
            
         
               —
            
            
               mõista kõik käesoleva menetlusega seotud kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimese väite kohaselt on komisjon rikkunud nõukogu määruse (EL) nr 1225/2009 (1) (edaspidi „algmäärus”) artikli 2 lõike 7 punkti a teist alapunkti, kuna tuvastas ja valis Ameerika Ühendriigid (edaspidi „USA”) antud juhul sobivaks võrdlusriigiks. Selline valik põhines algmääruse artikli 2 lõike 7 punkti a teise alapunkti vääral tõlgendamisel, samuti asjaolude ilmselgelt vääral hindamisel. Teise võimalusena, komisjon on ilmselgelt ebaõigesti kohaldanud algmääruse artikli 2 lõike 7 punkti a, kuna ei teinud normaalväärtuse nõutavaid kohandusi hoolimata sellest, et ta valis võrdlusriigiks USA.
            
         
               2.
            
            
               Teise väite kohaselt on komisjon rikkunud algmääruse artikli 2 lõiget 10, kuna ei teinud nimetatud sätte punktis k ette nähtud nõutavat kohandust USA eksportiva tootja sisetranspordikulude osas.
            
         
               3.
            
            
               Kolmanda väite kohaselt on komisjon rikkunud algmääruse artikli 3 lõikeid 2, 6 ja 7. Teatavate kahjunäitajate ja põhjusliku seoses analüüsimisel on komisjon teinud asjaolude hindamisel ilmseid vigu ja/või see analüüs ei ole kooskõlas komisjoni kohustusega uurida andmeid hoolsalt ja erapooletult.
            
         
      (1)  Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (ELT L 343, lk 51).